【晨課起筷馬】全倉最弗就係佢
2024年05月18日 18:04
東網電視
更多新聞短片
第8場四班1400米，黎昭昇馬房「勝意」出道兩戰俱以大熱門身份列陣，上仗更熱至1.9倍，可惜的是馬匹於陣上取位並無問題之下，末段衝落反應只屬一般，當然，賽後可歸咎於賽事步速偏慢，不利後追，今次增程跑1400米，用意向善。
「勝意」賽後復課工夫做到足，距今仗1個月有多時間，共做了6課快跳加1課大閘，嗰課1200米泥閘由潘頓主轡，排1檔起步，出閘後乖乖沿內欄跟走，沿途姿態輕鬆淡定，早段留守馬群尾疊，但彎位已急不及待主動加速湧上前列包廂位置，不過鞍上人一直未有騎過半步，最終以第5名過終點，但甫衝線即移出望空並加速撲上趕過晒所有對手，衝刺力驚人。
而近兩課快跳均以「領航財子」伴試，「勝意」課課走來勁度十足，「領航財子」力騎都埋唔到身，狀態高下立見。就算月初拍「勇霸龍」嗰課，「勝意」亦全程佔上風而回，敢言屬現時廐內最弗一駒！
■陳志懷